Berner-Oberland-Bahn

}

 
  

|}
|}
D **Berner-Oberland-Bahn** (abgekürzt: **BOB**, Eigeschribwis durch ds Unernähme: *Berner Oberland-Bahn*) isch e Schmalspurbahn im Berner Oberland ider Schweiz. Disi Meterspurbahn isch am 1. Juli 1890 eröffnet und am 17. März 1914 elektrifiziert worde. Si füehrt vo Interlaken Ost über Zweilütschinen uf Lauterbrunnen und Grindelwald.

D Bahn ghört zämme mit der Schynigen Platte-Bahn zu de Berner Oberland-Bahnen AG, ere Aktiengesellschaft. D amtliche Initiale BOB gälte für ds Unernähme, also ou für d SPB.

## Strecke

De Streckeverlouf entspricht eme Ypsilon und faht am Bahnhof Interlake Ost a, wo Aschluss zer normalspurig BLS und zer meterspurig Brünigstrecke vo der Zentralbahn besteit. Zwar besteit ds Interlake Ost Gleisverbindig zer Brünigbahn, wäge de unterschiedliche Fahrdrahtspannige brucht aber jedi Gschellschaft seperati Gleis. D Strecki füehrt zerst uber Wilderswil uf Zweilütschine. Ds Wilderswil faht im Bahnhof d Schynige Platte-Bahn (SPB) a, ds Zweilütschine teilt sich d Strecki uf Grindelwald und Luterbrunne. Uf der Strecki uf Luterbrunne hets zwei Zahnstangeabschnitt, d Maximalstigig betreit hie 96 ‰.

In Richtig Grindelwald ligt de erschti Zahnstangeabschnitt uf ganzer Längi zwische de Bahnhöf Lütschental und Burglauenen mit enre Maximalstigig vo 120 ‰. De zweit befind sich uf de letzte 1,5 km vorem Bahnhof Grindelwald. Ds Grindelwald und Luterbrunne bsteit e Umstigemöglichkeit zur Wengernalpbahn (WAB) uf Wenge und uf d Chlini Scheidegg. Ds Luterbrunne ligt näbem Bahnhof d Talstation vo dr Bergbahn Lauterbrunnen–Mürren (BLM).

2015 isch en Neutrassierig zwische Zweilütschine und Lüschetal mitem 708 m lange Buechi-Tunnel in Betrieb geno worde.
Unerhalb vo Grindelwald isch 2018 mitem Bau voder neue Station Rotheegg agfange worde, hie soll ab Endi 2019 der Umstig zur neue V-Bahn de Gondelbahn Grindelwald–Männlichen zur Station Eigergletscher der Jungfraubahn möglich si.

Der inzwische igstellt Guetervercher mit Rollschemeln vo der Brünigbahn isch nur uf de Adhäsionsstrecken, d.&nbsp;h. zwische Interlake Ost und Lütschetal, zulässig gsi. Für de Guetertransport uf Grindelwald und Luterbrunne sind näbe de übliche gedeckte und offene Gueterwage ou Behältertragwage und Kesselwage vorhande gsi.

E Förderer der BOB isch der Grindelwalder „Gletscherpfarrer“ Gottfried Strasser gsi.

## Technische Normen
Bi der Planig vo der Strecki richtet me sich nach der bi der Brünigbahn und später ou der Luzern-Stans-Engelberg-Bahn verwendete Spurweite von 1000&nbsp;mm und em Zahnstangensystem Riggenbach, so dass möglich isch, Rollmaterial usztusche. Wäge de unerschidliche Fahrdrahtspannige, d Zentralbahn brucht wie d SBB ds Einphasenwechselstromsystem mit 15 kV und 16,7 Hz, gilt das nur no für d Wäge und d thermische Tribfahrzüg. Bei der Elektrifizierig vo der Brünigbahn het d SBB d Heizspannung von der BOB übernoh. Si betreit 1500 statt 1000 Volt wie bei de Normalspurwage vo der SBB. Zudem isch darauf geachtet worde, dass d Vielfachsteuerleitung vo de Wage mit de fremde Tribfahrzüg funktioniert. Im Regelbetrib verchere kei durchgehendi Wage oder Züg meh.

Bei Ersatz vo verschlissene Riggenbach-Zahnstange chunt z kompatibel System Von Roll zum Isatz.
Seit Endi 2017 wird ganzjährig e Halbstundetakt abote.

## Farbe

* Vo Afang ah bis ca. im Jahr 1985 isch ds Rollmaterial vo der BOB creme/brun lackiert gsi.
* Ab ca. 1985 sind d Fahrzüg beige/brun umlackiert worde.
* Ab 2004 hei d Fahrzüg ihr aktuell gälb/blau Lackierig becho, wo d Gletscher und Sunne symbolisiere sölle.

## Unfälle
Am 30. Juni 1928 isch nacheme Gewitter e chlini Isebahnbrüg zwische Wilderswil und Zweilütschine weggrisse worde. E Zug isch teilwis ine Wildbach grisse worde; e Person stirbt, 13 sind verletzt worde.

Am 7. August 2003 sind zwei Personezüg zwische Wilderswil und Zweilütschinen zämmegstosse. En Passagier isch schwer verletzt worde und später im Spital gstorbe, 63 sind leicht verletzt worde. Der Triebfahrzeugführer vom uf Interlake fahrende Zug het beim Ubergang vo Doppelspur- uf de Eispurabschnitt ds Halt zeigend Signal uberseh. Wo der Triebfahrzeugfüehrer das gmerkt het, het är de Zug sofort aghalte. Inzwische isch aber der Gegenzug vo Wilderswil här in de Einspurabschnitt igfahre. D Strecki isch no ned mitere Zugsicherung usgrüschtet gsi, der Ibou von ZSI-127 isch jedoch zu dem Zitpunkt vom Unfall bereits im Gang gsi.

## Fahrzeugpark

### Aktuelli und ehemaligi Fahrzüg
**Lokomotive**
* HG 3/3 1 bis 6 (1890, 93) SLM, Nr. 2 und 4 1914 an Chur-Arosa-Bahn, Nr. 1, 3, 6 umgspurt uf 950 mm und nach Italie verchouft (SFM/MCL/FCL 251–253), Nr. 5 Reserve bis 1956, kei Lok becho.
* HG 3/3 7 bis 10 (1906, 10) SLM, 1915/17 umgspurt uf 950 mm und nach Italien verchouft (SV 110 und SFM/MCL/FCL 261–263), kei Lok becho, glichi Bouart wie Brünigbahn 1051–1068.
* HG 2/2 11 *Eiger* (1893) SLM, 1914 Zahnradatrib usbout, Rangierlok Interlake, vom 24. November 1924 bis 9. März 1925 uf der BLM igsetzt, 1947 usrangiert, 1949 abbroche.
* HGe 3/3 21 bis 28 (1914) SLM / MFO / BBC, 24 im Berner Oberland und 26 im Bahnmuseum Kerzers-Kallnach jedoch unvollständig vorhande.
* HGe 3/3 29 (1926) SLM / MFO, 2013 an die Museumsbahn Blonay–Chamby abgä.
* HGm 2/2 31 (1985) Steck / Deutz / SLM

#### Triebwage

### Triebzüge
* Sit 2017 sind d neue ABDeh 8/8 Triebzüg vo Stadler Rail im Isatz.

* Am 13. Dezember 2024 isch der erst vo de 10 neue ABeh 4/8 uf Zweilütschine cho.

### Steuerwagen

### Persone- u Gepäckwage
Houptartikel: Liste von Reisezugwagen der Berner-Oberland-Bahn

### Ersatzzüg
Wenn mal e ABDeh 8/8 z. B. wägeme Defekt usfallt, wird darfer e Triebwage ABeh 4/4 II zämme mitme GSW igsetzt.

Wenn mal e GSW usfalle söt wird der ABt 414 oder 415 zämme mit einem oder sogar zwei B hinerem Triebzug oder em erschte GSW akupplethttps://web.archive.org/web/20190310051544/http://www.bahnbilder.de/bild/Schweiz~Privatbahnen~BOB+Berner+Oberland+Bahn/1098893/ankunft-des-regio-von-lauterbrunnen-in.html

### Historischi Fahrzüg
Historischi Fahrzüg vo der Berner-Oberland-Bahn lueg im Kapitel *Aktuelli und ehemaligi Fahrzüg*.

Weiteri historischi Fahrzüg befinde sich bi folgende Organisatione:
* Ballenberg Dampfbahn (BDB)
* Modelleisenbahnfreunde Eiger Zweilütschinen (MEFEZ)
* Museumsbahn Blonay–Chamby (BC)

## Literatur
* Hans Häsler: *D Berner-Oberland-Bahnen*. Minirex AG, Luzern, ISBN 3-907014-04-9.
* Berner Oberland-Bahn (Hrsg.): *D einstige Dampflokomotive vo der Berner Oberland-Bahn.* Ohni Verlag, Interlake
* Theo Stolz: *D Tribfahrzüg vo de Bahne der Jungfrauregion.* Eigenverlag 1986, ISBN 3-907976-04-5
* Wolfgang Finke: *D Fahrzüg der Jungfraubahne 1*. Es Buech uf DVD, Verlag tram-tv, Köln 2010, ISBN 978-3-9813669-2-1.
* E. Strub: *Berner Oberland-Bahnen mit besonderer Berücksichtigung der schweiz. Zahnradbahnen mit Reibungsstrecken.* In: *Schweizerische Bauzeitung* (SBZ). (archiviert in E-Periodica der ETH-Bibliothek): ''Teil I.''. In: SBZ, Band 25 (1895), Heft 8 (PDF, 1,8&nbsp;MB) ''Teil II.''. In: SBZ, Band 25 (1895), Heft 9 (PDF, 3,7&nbsp;MB) ''Teil III.''. In: SBZ, Band 25 (1895), Heft 11 (PDF, 1,5&nbsp;MB) ''Teil IV.''. In: SBZ, Band 25 (1895), Heft 12 (PDF, 3,3&nbsp;MB) ''Teil V.''. In: SBZ, Band 25 (1895), Heft 13 (PDF, 2,4&nbsp;MB) ''Teil VI.''. In: SBZ, Band 25 (1895), Heft 14 (PDF, 3,1&nbsp;MB) ''Teil VII.''. In: SBZ, Band 25 (1895), Heft 16 (PDF, 1,8&nbsp;MB) ''Teil VIII. (Schluss)''. In: SBZ, Band 25 (1895), Heft 17 (PDF, 3,8&nbsp;MB)

## Weblinks

* Berner Oberland Bahn auf der Website der Jungfraubahnen Management AG
* Fotos von der Berner-Oberland-Bahn in der '''BahnGalerie''' (www.bahngalerie.de)
* Semaphor - Sonderausgabe 100 Jahre HGe 3/3

## Fuessnoote